open-index/open-wikipedia-markdown huggingface dataset:
(pronounced ’lĕh-’nérd ’skin-’nérd)

***Lynyrd Skynyrd (pronounced 'lĕh-'nérd 'skin-'nérd)***, ofte henvist til som ***Pronounced***, er debutalbumet til Lynyrd Skynyrd. Det ble utgitt i august 1973 og inneholder sanger som «Gimme Three Steps», «Simple Man», «Tuesday's Gone» og «Free Bird». 

Albumet ble utgitt på nytt i 2001 som en utvidet versjon med bonusspor, og inneholder demoer av flere av sangene på albumet.

## Sporliste
;Side én
# «I Ain't the One» (Gary Rossington, Ronnie Van Zant) – 3:53
# «Tuesday's Gone» (Allen Collins, Rossington, Van Zant) – 7:32
# «Gimme Three Steps» (Collins, Van Zant) – 4:30
# «Simple Man» (Rossington, Van Zant) – 5:58
;Side to
# «Things Goin' On» (Rossington, Van Zant) – 5:00
# «Mississippi Kid» (Al Kooper, Van Zant, Bob Burns) – 3:56
# «Poison Whiskey» (Ed King, Van Zant) – 3:13
# «Free Bird» (Collins, Van Zant) – 10:07

### 2001 CD bonusspor
#  «Mr. Banker» (Demo) (Rossington, King, Van Zant) – 5:23
# «Down South Jukin'» (Demo) (Rossington, Van Zant) – 2:57
# «Tuesday's Gone» (Demo) (Collins, Rossington, Van Zant) – 7:56
# «Gimme Three Steps» (Demo) (Collins, Van Zant) – 5:20
# «Free Bird» (Demo) (Collins, Van Zant) – 11:09

## Personell
;Lynyrd Skynyrd
*Ronnie Van Zant – vokal
*Gary Rossington – gitar
*Allen Collins – gitar
*Ed King – bassgitar, gitar på «Mississippi Kid»
*Billy Powell – klaver
*Bob Burns – slagverk
*Leon Wilkeson – bassgitar på «Mississippi Kid» og «Tuesday's Gone»

;Andre medvirkende
*Al Kooper (Roosevelt Gook) – bassgitar, mandolin, basstromme. Orgel på 4, 7, 8 og Mellotron på «Free Bird»
*Robert Nix – trommer på «Tuesday's Gone»
*Bobbi Hall – Slagverk
*Steve Katz – munnspill

## Eksterne lenker
*
Nils E. Øy

**Nils Einarsson Øy** (født 11. januar 1946 i Ørsta) er en norsk redaktør og journalist. Han var journalist og reportasjesjef i Fredriksstad Blad fra 1964 til 1977, og deretter nestleder ved Institutt for Journalistikk i Fredrikstad til 1984. Øy var redaktør i Gudbrandsdølen Lillehammer Tilskuer fra 1984 til 1988, så ble han instituttleder ved Institutt for Journalistikk. Dette var han frem til 1996 da han tok over som generalsekretær Norsk Redaktørforening. Han gikk av med pensjon i 2013 og ble etterfulgt som generalsekretær av Arne Jensen. 

Øy er dosent i journalistikk ved Høgskolen i Volda. Han har utgitt mange bøker, særlig om offentlighet, ytringsfrihet og  journalistfaglige spørsmål.

Han ble i 2013 tildelt Fritt Ords honnør for sin «utrettelige kamp gjennom førti år for offentlighet, innsynsrett, redaksjonell selvstendighet og profesjonalitet, samt for oppbyggingen av et enestående fagarkiv på disse feltene».

## Referanser


## Eksterne lenker
*
Reve

**Reve** er et område i Klepp kommune på Jæren. Det ligger på landtangen mellom Orrevannet og Nordsjøen, og består primært av gårdsbruk. Der finnes noen hytter, men området er nå ikke tilgjengelig for nybygg. Fylkesvei 507 går gjennom området parallelt med strandlinjen. Strendene består i stor grad av rullestein, som tidligere ble hentet i store mengder til pynt i hager og murer innover i landet. Rullesteinen er nå vernet. Revtangen i sørenden har en ornitologisk stasjon, siden Orrevannet er et velbrukt stoppested for trekkfugl.

Stedet har en liten båthavn, der surfere bruker å sette ut. Bunnforholdene gir gode bølger når vind og strøm er lagelige. Nordover er det sandstrand.

Også kitere har funnet at stedet byr på muligheter, med hangvind.
Alfaset

**Alfaset** (egentlig **Arvesæt**) er industriområde i Bydel Alna i Oslo. Stedet har navn etter Alfaset (eller *Arveset*) gård.

Alfaset ble utbygget som industristrøk etter andre verdenskrig. Her ligger blant annet Postens Gods- og verkstedsenter, Tines verkstedsenter, PostNord og Nettlast. Alfaset har også gravlund, innviet 1972.

## Referanser
Jugendweihe

**Jugendweihe** (Ungdomsinnvielse) er en sekulær seremoni praktisert i Tyskland. Seremonien skjer ved  14-årsalder. Den oppsto på 1800-tallet som et frikirkelig alternativ til den romersk-katolske og protestantiske konfirmasjon. Senere utviklet Jugendweihe seg til å bli en ateistisk tradisjon. 

## Historie
Begrepet Jugendweihe ble nevnt første gang i 1852, i frireligiøse grupper. 

I 1881 ble Deutsche Freidenker Bund (DFB) (tysk fritenkerforbund) etablert. Det dreide seg om en ateistisk, borgerlig gruppe. Parallelt oppsto også en tilsvarende bevegelse i arbeiderklassen. På 1900-tallet ble Internationalen Proletarische Freidenker etablert, og denne distanserte seg fra den borgerlige bevegelsen. 

Fra 1890 ble en innføring av ungdommen i arbeidslivet, del av Jugendweihe. Det ble innført også innført undervisning, basert på en frisinnet verdensanskuelse. Weimarrepublikken var en blomstringstid for Jugendweihe, som fremfor alt ble praktisert i arbeiderpartiene SPD og KPD. 

I DDR var Jugendweihe en pendant til den kirkelige konfirmasjon, og ble tilbudt mot slutten av det åttende skoleåret. Elevene ble offisielt tatt opp i de voksnes rekker. Ungdommene avga sin bekjennelse til den sosialistiske stat, til vennskap med Sovjetunionen og de sosialistiske vennskapsstater, såvel som til kampen for fred og mot imperialismen. Av all DDR-ungdom deltok i 1970- og 1980-årene, 97 % i Jugendweihe, og undervisning var tett knyttet til skoleundervisningen forøvrig.  

## Referanser
Ravi (elv)

**Ravi** (hindi: रावी, punjabi: ਰਾਵੀ, urdu: راوی) er en elv som renner gjennom India og Pakistan. Det er en av de fem elvene som har gitt Punjab dets navn. Elven har en lengde på rundt 720 km. For inderne som levde i den vediske perioden var elven kjent som *Parushani* eller *Iravati*. Antikkens grekere kalte den *Hydraotes*.

Ravi begynner i Himalaya, nærmere bestemt i Chamba-distriktet som ligger i den indiske delstaten Himachal Pradesh. Herfra renner elven i en nordvestlig retning. Den svinger til sørvest ved byen Dalhousie, og så renner den forbi ei fjellkløft i Dhaola Dhar-fjellkjeden. Deretter kommer Ravi inn i den indiske delstaten Punjab ved Madhopur, en liten by som ligger i nærheten av den langt større byen Pathankot. Videre renner elven langs grensen mellom India og Pakistan, før den går inn i Pakistan og renner ut i elven Chenab.

Elven er også kjent som «Lahores elv» ettersom den pakistanske storbyen ligger på Ravis østre bredde. På vestre bredde ligger den populære byen Shahdara Bagh, der man finner graven til blant andre Jahangir og Noor Jahan.
Graveler

**Graveler** er en oppdikta figur i pokémonserien. Den er en pokémon av typene stein og jord. Den blei først introdusert i 1. generasjon. Graveler utvikler seg fra Geodude, og til Golem.

Graveler ser mest ut som en stor, ganske rund, men likevel ujamn, stein. Den har et ansikt, og to bein, og den har fire armer. Den har to store, og to litt mindre litt lenger foran på kroppen.

Graveler beveger seg ikke snøgt når den går. Da er den ganske treig. Derfor ruller den i stedet. Den ruller ned bakker, og kan få en veldig stor fart. Den ruller rett over alt, og bryr seg ikke om det blir ødelagt. Hvis den beveger seg for snøgt stanser den ved å rulle inn i store steiner. Yndlingsmaten dens er stein, som den eter et tonn av om dagen. Den liker steiner med mose på aller best.

## Eksterne lenker
*
Nosepass

**Nosepass** er en oppdikta figur i serien Pokémon, som eies av Nintendo. Nosepass er en Pokémon av typen stein. Den blei først introdusert i 3. generasjon. I 4. generasjon fikk den en utvikling, Probopass.

Nosepass kan se ut som en grå stein. Den har to bein, og to armer. Den har også to øyne. Dens kanskje viktigste kjennetegn er den røde nesa. Denne er magnetisk, og peker alltid mot nord, noe som fører til at reisende sjekker Nosepass for å finne ut hvilken retning de skal gå. To Nosepasser som møter hverandre vil aldri kunne snu seg mot hverandre, på grunn av at de magnetiske nesene frastøter hverandre. Om vinteren er nesa kraftigere magnetisk enn om sommeren. Hvis en Nosepass er i fare vil den skru opp styrken på magnetismen for å tiltrekke seg jern. Det er nesa den bruker til å skaffe seg næring også; Den lever av det nesa tiltrekker seg. Tidligere trudde man Nosepass var heilt urørlig, men man har funnet ut at den beveger seg om lag én centimeter i året.
## Eksterne lenker
* Nosepass på Pokémon Wiki
Einsiedler

**Einsiedleren** er en urgammel hest som ble avlet frem så tidlig som i år 964 f.Kr. i Sveits. Rasen ble utviklet ved å bruke innfødte hester. På 1800- og 1900-tallet ble rasen forbedret med blod fra anglo-normanner, holsteiner og svenske hester. Rasen er også kjent som sveitsisk anglo-normanner eller sveitsisk varmblod.

## Rasebeskrivelse

Fint hode med fullblods-trekk og en middels lang hals.
Lang skulder, bred og dyp bringe. Den har en middels lang rygg, avrundet og muskuløs bakpart.
Lange, slanke bein med solid beinstruktur. Den er vanligvis brun eller rød.
Mankehøyden kan komme opp til 160- 167cm.
Einsiedleren er rolig og ærlig, vil gjerne komme til lags.

## Bruksområder

Einsiedleren er alet bevisst med tanke på ulike typer hestesport, og gjør det bra i sprang, dressur, terrengritt og kjøring. Det stilles strenge krav for å bli godkjent til avl, og avlshestene blir valgt både med tanke på utseende og utførelse.
Kapp Tsjeljuskin

**Kapp Tsjeljuskin** (russisk мыс Челюскина eller *mys Tsjeljuskina*) er det nordligste punktet på det eurasiatiske kontinentet og ligger 1&nbsp;370 km fra Nordpolen og ytterst på Tajmyrhalvøya, sør for øygruppa Severnaja Zemlja i Krasnojarsk kraj i Russland. Det ble  først kalt *Kapp Aust-nord*, men fikk nytt navn i 1842 til ære for Semjon Tsjeljuskin som omtalte området etter en  ekspedisjon i mai 1742.

## Historie
I 1919 seilte Roald Amundsen med «Maud» forbi Kapp Tsjeljuskin og lot to menn, Peter Tessem og Paul Knutsen, bli igjen etter at ekspedisjonen hadde overvintret der. «Maud» fortsatte østover Laptevhavet og mennene ble bedt om å vente her til Karahavet frøs til og så bruke kjelke sørvestover mot Dikson med brev fra Amundsen. De to mennene forsvant derimot uten spor og ble aldri funnet igjen. I 1922 ba den norske regjeringen en sovjetisk ekspedisjonen ledet av Nikifor Begitsjev om å lete etter spor etter Peter Tessem og Paul Knutsen, men intet ble funnet som kunne forklare deres skjebne. 

I 1922 fant Begitsjev og Urvantsev postpakkene, et kompass og teodolitt ni mil fra Dikson. Noe nærmere Dikson fant de norske ski merket «Hagen & Co Christiania». Bare tre kilometer fra telegrafstasjonen i Dikson fant de et lik med en giftering i beltet merket «Din Pauline» og man antok at liket var Tessem. Senere ble det reist tvil om liket i stedet kunne være Knutsen.

En værstasjon og en hydrologisk forskningsbase kalt Polarstasjonen Kapp Tsjeljuskin ble bygd i 1932 og bestyrt av Ivan Papanin. Stasjonen fikk navnet «E.K. Fjodorov Hydrometeorologiske Observatorium» i 1983.

På neset ligger den nordligeste flystripen i Eurasia.

## Referanser


## Eksterne lenker
* 
* Ekspedisjon fra 1600-tallet
* Russisk-sovjetiske polarstasjoner og deres rolle for utforskingen av Nordishavet
* Drivende stasjoner rundt Nordpolen (1930-1980-åra)
Majlis Khuddam-ul-Ahmadiyya

**Majlis Khuddam-ul-Ahmadiyya** (MKA) er en av fire underorganisasjoner til Ahmadiyya (Ahmadiyya Muslim Jamaat) (de to andre er Majlis Ansarullah, Lajna Imaillah og Majlis Atfal-ul-Ahmadiyya). Organisasjonen har mannlige medlemmer mellom 15 og 40 år, og ble etablert av Hadhrat Mirza Bashiruddin Mahmood Ahmad, den 2. kalifen, i 1938.

## Etablering i Norge
MKA Norge ble etablert i 1974. MKA Norge er foreløpig den største majlis i Skandinavia, og har arrangert årlige sammenkomster siden etableringen i 1981. I tillegg har organisasjonen avholdt 2 skandinaviske Ijtema, i 1988 og 1989.

## Frivillighetsarbeid
Khuddam og atfal har stor iver for å gjøre frivillighetsarbeid, og det finnes utallige eksempler på dette innenfor forskjellige felt. Blant annet samlet MKA Norge hjelpeforsyninger for rammede under Bosnia-krigen, fraktet og utdelte disse gjennom organisasjonen Humanity First. I 1995 var de med på å lage demninger da Glomma gikk over sine bredder i forbindelse med flommen på Østlandet, bedre kjent som Vesleofsen.

## Dugnadsarbeid
De siste årene har det blitt arrangert frivillig dugnad 1. januar i forbindelse med opprydding av Vigelandsanlegget i Frognerparken. Også i forbindelse med bygging av moskeen ved Furuset, Bait-un-Nasr moskéen, ble det utført mye frivillig arbeid.

## Referanser


## Eksterne lenker
* Ahmadiyya
* MKA Norge
SS «Vega»

**SS «Vega»** var et svensk seilskip, kjent fra den finsk-svenske oppdager Adolf Erik Nordenskiöld som med båten var den første til å gjennomseile Nordøstpassasjen og seile rundt Europa og Asia.

Hun var en bark, bygget i Bremerhaven i 1872, bygget av tre og hadde et skrog som målte 150 fot lang og et deplasement på 357 tons dw. Båten hadde en 70 hk damp hjelpemaskin. 

«Vega» var opprinnelig bygget for sel- og hvalfangst, og etter Vegaekspedisjonen gikk hun tilbake til sitt opprinnelige formål. «Vega» er oppgitt å ha forlist i Melville Bay vest av Grønland i 1903, mens hun seilte for sin skotske eier; *Ferguson*.

## Se også
* «Gjøa»  (først gjennom  Nordvestpassasjen)
* Vegaekspedisjonen

## Eksterne lenker
* «Vega» gjennom Nordøstpassasjen
Malcidae

* *[[Chauliops]]*
* *[[Malcus]]*

**Malcidae** er en familie av insekter som tilhører tegene, en gruppe av nebbmunner. De er en artsfattig familie som bare omfatter rundt 30 kjente, nålevende arter fordelt på to slekter.

## Utseende
Små (3 – 4&nbsp;mm), kraftig bygde teger. Kroppsoverflaten er grovt punktert og kledt med flate, skjell-lignende børster. Fasettøynene er runde og utstående. Punktøyne (*ocelli*) finnes. Antennene er fire-leddete. Forvingen har fem uforgrenede årer i den membranøse delen. Føttene er tre-leddete. På bakkroppen er bukplatene (sternitter) på andre til og med femte ledd vokst sammen, og vanligvis er sidene på de bakerste leddene utvidet til sidefløyer. Artene i slekten *[[Chauliops]]* er korte og brede, de i slekten *[[Malcus]]* mer langstrakte.

## Levevis

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **Neoptera** («nyvinger»)
**** Nebbmunner (Hemiptera)
***** delgruppe **[[Plantesugere]]** (Homoptera) (parafyletisk)
***** delgruppe **[[Teger]]** (Heteroptera) 
****** gruppe **[[Trichophora]]**
******* overfamilien **[[Lygaeoidea]]** 
******** familien Malcidae Stål, 1865
********* slekten *[[Chauliops]]* Scott, 1874 (underfamilie Chaliopinae) – 8 arter
********* slekten *[[Malcus]]* Stål, 1859 (underfamilie Malcinae) – 21 arter

## Kilder
* Schuh, R.T. og Slater, J.A. (1995) *True Bugs of the World (Hemiptera: Heteroptera)*. http://books.google.no/books?id=wmSc-2KDmZ4C&pg=PA264&lpg=PA264&dq=Malcidae&source=bl&ots=6qEsi_0Gdw&sig=iP5ezctoy6fDMZi8n7El0jxuKZA&hl=no&ei=9nomSqO6HIqO_QaisLjnBw&sa=X&oi=book_result&ct=result&resnum=5#PPA266,M1

## Eksterne lenker
* 
* Norsk entomologisk forening – for deg som vil lære mer om insekter.
Largidae

* *[[Largus]]*
* *[[Lohita]]*
* *[[Physopelta]]*

**Largidae** er en familie av insekter som tilhører tegene, en gruppe av nebbmunner. 

De har det til felles at munndelene er sugende og at de suger opp næringen.  De lever av plantesaft.

Det er i Europa ikke funnet arter av Largidae.

## Utseende
Middelsstore til ganske store, mer eller mindre ovale teger, ofte røde eller brunlige. Hodet er trekantet, uten punktøyne (ocelli). Antennene er ganske lange og slanke og består av fire ledd. Kroppen er ofte oval og noe flat, men kan være ganske langstrakt.

## Levevis
Largidae lever av å suge plantesafter, men forholdsvis lite er kjent om biologien deres. Mange av artene ser ut til å kunne gå på et vidt spekter av ulike planter. Arten *[[Lohita grandis]]* kan gjøre noe skade på ulike kulturvekster.

## Systematisk inndeling / europeiske arter

* ekte insekter (Ectognatha)
** vingede insekter (Pterygota)
*** Neoptera («nyvinger»)
**** Nebbmunner (Hemiptera)
***** delgruppe plantesugere (Homoptera) (parafyletisk)
***** delgruppe teger (Heteroptera) 
****** gruppe Trichophora
******* overfamilien Pyrrhocoroidea 
******** familien **Largidae** – ca. 100 arter, slekter omfatter blant andre:
********* slekten *[[Largus]]* – mange arter, nye verden
********* slekten *[[Lohita]]* – få arter
********* slekten *[[Physopelta]]* – mange arter, gamle verden

## Kilder
* Schaefer, C.W. og Ahmad, I. (2000) Cotton Stainers and their Relatives (Pyrrhocoroidea: Pyrrhocoridae and Largidae). Kap. 8 i: Schaefer, C.W. og Panizzi. A.R. (red.): *Heteroptera of Economic Importance*. Heteroptera of economic importance - Google Bøker

## Eksterne lenker
* 
* Bildegalleri : Family Largidae - Bordered Plant Bugs - BugGuide.Net
* Norsk Entomologisk forening – for deg som vil lære mer om insekter.
De fire gamle

**De fire gamle** eller **de fire gamle ting** (kinesisk: 四旧; pinyin: *Sì jiù*) var Gamle skikker, gammel kultur, gamle vaner og gamle tanker. Ett av kulturrevolusjonens uttrykte mål var å *knuse de fire gamle*. Det begynte i Beijing i Folkerepublikken Kina med en tale av Lin Biao til en enorm mengde rødegardister den 18. august 1966  og iverksettelsen braket løs den 20. august 1966.

## Navn
Det eneste kinesiske navnet på kampanjen var «破四旧», men dette er blitt oversatt litt forskjellig:

**Anti-fire gamle* (Anti-Four Olds*
**Knus de fire gamle* (Smash the Four Olds)
**Ødeleggelsen av de fire gamle* (Destruction of the Four Olds)

==Kampanje==
===Retningslinjene===
[[Det kinesiske kommunistiske parti]] gav bare løse holdepunkter for hva som skulle medregnes blant som virkelig *gamle* og uønskede ting. Resultatet ble ofte at dersom noe stammet fra før kommunismens Kina, det vil si fra før [[1949]], så kunne det rammes. Det gjaldt også eldgammel kunst. Enhver som ble knepet med *gamle ting* blant sine eiendeler, kunne nedkalle [[rødegardistene]]s vrede over seg, og det kunne få meget alvorlige konsekvenser.

===Ødeleggelsene av kinesisk kulturelle og tradisjonelle goder===
[[Mao Zedong]] proklamerte i [[1966]], tidlig under kulturrevolusjonen, at man måtte knuse *de fire gamle*.. Rødegardistene tok dette oppdraget meget alvorlig. Resultatet ble herjinger og ødeleggelser som gikk ut over gammel [[kinesisk arkitektur]], brenning av [[kinesisk litteratur]] og kulturgjenstander, smadring av antikviteter, oppskjæring av gamle malerier, og så videre. Mange familiers slektsbøker, som noen ganger var blitt bevart gjennom mange århundrer, ble til aske. Betydelige kulturminner gikk tapt for alltid. Folk i besittelse av slike klenodier ble hardt straffet. Intellektuelle var særlig utsatt for utrenskningene, og ble betraktet som personifiseringer av de fire gamle. De ble hånet, plaget, fengslet, torturert og noen ganger drept.

Da statsminister [[Zhou Enlai]] hørte at Rødegardistene nærmet seg [[Den forbudte by]], beordret han portene stengt og militære styrker ut på vakt. Slik fikk han forhindret store ødeleggelser der. 

===Slagord===
* *Slå ned de fire gamle, sett opp de fire nye*
* *Slå ned de dårlige elementer*
* *Slå ned imperialismen*
* *Slå ned fremmed religion*
* *Slå ned Jesus-etterfølgelse*
* *Slå ned de kontrarevolusjonære''

## Følgene
Det er aldri blitt satt opp noen offentlig oversikt fra kommunistpartiets side over ødeleggelsenes omfang og kostnader. Etterhvert lekket det ut, også til utlandet, en rekke fortellinger om drap og ødeleggelser under kulturrevolusjonen.

## Restaurering
Fra 1990-årene av har det pågått en massiv gjenoppbygging og restaurering av ødelagt kulturarv. Dette har skjedd samtidig med en ny folkelig kinesisk interesse for den nasjonale kulturarv.

## Referanser
Per Steenberg

**Peder Steenberg** (1870–1947) var en norsk organist og komponist fra Nedre Eiker, kjent for sin kirkemusikk.

Han var utdannet ved Musikkonservatoriet i Oslo og i utlandet (Leipzig, Berlin, København). Hjemme var han organist i Vålerengen kirke (1902–1927) og Markus kirke (1927–1940). Han underviste i flere tiår i vokalpolyfoni og kontrapunkt ved Musikkonservatoriet i Oslo samt lærerskolen og blindeskolen i Oslo. Hans komposisjoner er kirkelige kantater og kormusikk samt orgelmusikk som preludier, fuger, orgelkoraler og lignende.

Et opphold i Danmark brakte ham i forbindelse med Thomas Laub, og Steenberg utarbeidet den uautoriserte koralbok som ble utgitt i 1947 som et fornyende alternativ til den offisielle koralboka av 1926 som bygde på Ludvig Mathias Lindemans koralbok og var redigert av musikkautoriteter som Eyvind Alnæs, Ole Mørk Sandvik og Arild Sandvold.  Steenbergs ble  tatt i bruk  av entusiaster som Ingar Nilsen og Asbjørn Hernes.

## Referanser
Ord for alt

**Ord for alt** er et bokverk i norskfaget utgitt av Cappelen Damm. Det finnes «Ord for alt» fra første til sjuende trinn. Hvert av dem har Språkbok A, Språkbok B, Tekstbok, en bok for læreren, CD og et nettsted.

## Eksterne lenker
* Ord for alt hos Cappelen Damm
Magne Amdahl

**Magne Amdahl** (født 1942) er en norsk pianist og komponist, oppvokst og fremdeles bosatt på Snarøya. 

Han studerte hos Reimar Riefling i Oslo fra 1950 med Babben Lavik, og deretter med Ivar Johnsen. Deretter fortsatte han ved Conservatoire Royal i Brussel under lærermestere som J. Solheid og Vladimir Ashkenazy. Samtidig studerte han trombone med Hroar Aasgård, komposisjon med Conrad Baden og direksjon med Herbert Bergene. 

Amdahl var repetitør i Den Norske Opera, siden pianist i Oslo Filharmoniske Orkester, og deretter kapellmester og musikksjef for Oslo Nye Teater (1970–2000) – bare avbrutt av et par sesonger som kapellmester på Nationaltheatret. Som komponist har han skrevet nærmere 70 kammer- og orkesterverk, samt skrevet musikk til noe over 60 teaterstykker, blant andre *Hamlet* (Nationaltheatret) og *Ronja Røverdatter* (Oslo Nye Teater). I tillegg har han skrevet diverse viser til kabareter og revyer, samt musikk til tre helaftens spillefilmer. Han mottok Oslo bys kulturstipend som komponist 2004, og han har innehatt diverse tillitsverv i NOPA, NKF og TONO.

Magne Amdahl er gift med billedhuggeren Nina Sundbye og er sønn av komponisten Bjarne Amdahl.

## Premier
* 1970  Prix Jeunesse Internationale, München, for kort-filmmusikk,
* 1974  Årets verk NOPA kammermusikk
* 1994  Nordic price for light orchestra,
* 1994 Årets verk NOPA orkester

## Referanser


## Eksterne lenker
* 
* 
*  Medlem i Norsk Komponistforening
*  Verkliste på Nasjonalbiblioteket NB Noter
Bing

**Bing** er:
## Norge
*en norsk slekt, se Bing (slekt)
*Bing & Co., et advokatfirma etablert av Jon Bing av ovennevnte slekt

## Kina
*Slektsnavnet Bing

## Tyskland
*Gebrüder Bing, som regel kalt bare Bing, en tysk modelltogprodusent

## USA
*Bing (søkemotor), en amerikansk søkemotor
Owner of a Lonely Heart

«**Owner of a Lonely Heart**» er en sang fra det engelske progressiv rock-bandet Yes, utgitt i 1983 på bandets album *[[90125]]*. Sangen er Yes' største hit til dags dato, og i to uker i januar 1984 toppet singelen Billboard Hot 100 i USA. Sangen er skrevet av Trevor Rabin, Chris Squire, Jon Anderson og Trevor Horn.  

## Struktur
Sangen starter med et gitar-riff som kan minne om et typisk rock eller hard rock riff. Riffet blir spilt to ganger før det punkteres av trommene, og så kommer resten av instrumentene med, og blir til sangens hovedtema. Sangen følger hovedsakelig standard pop-struktur, med vers, refreng og gitarsolo. På slutten av sangen løser melodilinjen seg opp, og det avsluttes med en seksjon som gir assosiasjoner til en jamsession. 

Ifølge medkomponist Trevor Rabin ble sangen opprinnelig skrevet som en ballade, men produsent og medkomponist Trevor Horn ble overtalt av Jon Anderson til å få opp tempoet slik at det ble en rockelåt. En demoversjon som underbygger påstanden om en roligere versjon finnes på Rabins album *90124*, der sangen har fått et jazz-liknende preg.

## Konsertfremføringer
Sangen er blitt den åttende mest spilte under Yes' konserter. Under bandets konserter på 1980-tallet var fremføringen av sangen meget lik innspillingen. Under Anderson Bruford Wakeman Howes konserter i 1989 fremførte Jon Anderson en akustisk versjon som en del av sitt solo-sett.

Offisielle konsertopptak av «Owner of a Lonely Heart» finnes på:
**[[9012Live: The Solos|9012Live]]*  (konsertfilm)
**[[An Evening of Yes Music Plus]]*  (Anderson Bruford Wakeman Howe – akustisk versjon)
**[[House of Yes: Live from House of Blues]]*
**[[Symphonic Live]]*
**[[Songs from Tsongas]]* (akustisk versjon)
**[[The Word Is Live]]*
**[[Union Live]]*
**[[In the Present – Live from Lyon]]*

## Personell
På originalinnspillingen fra 1983 medvirker:
*Jon Anderson: vokal
*Trevor Rabin: gitar, vokal
*Chris Squire: bass, vokal
*Tony Kaye: keyboard
*Alan White: trommer, perkusjon
*Trevor Horn: vokal (ukreditert)

## Referanser


## Eksterne lenker
* 
* Yes – «Owner of a Lonely Heart»
* Musikkvideo av «Owner Of A Lonely Heart» på My80s.biz
Fideikommiss

**Fideikommiss** (av latin *fidei commissum*, «betrodd på ære og samvittighet», betrodd gods) er betegnelsen på en eiendom (en hvilken som helst formuesmasse enten det er i form av penger, fast eiendom eller løsøre) som ikke kan selges, men skal gå i arv, som bestemt av arvelater eller giver. Den som disponerer fideikommisset, kalles *fideikommissbesitter*, og har bare krav på avkastningen, mens selve formuesverdien etter vedkommendes død uforminsket skal gå videre til et annet medlem av slekten etter en fastsatt arvegangsfølge. 

Hensikten med etableringen av fideikommiss er å sikre en slekts velstand og anseelse over lengre tid ved å holde formuen samlet på en hånd. Stamhus skiller seg fra fideikommiss ved at disse bare kan gjelde fast eiendom.

Ordningen med fideikommiss stammer trolig fra Spania i middelalderen, der det var en lensrettslig institusjon med tronfølgen som forbilde. 

I Danmark-Norge ble fideikommiss innført under Christian V. Den norske grunnloven av 1814 inneholder forbud mot opprettelse av nye fideikommiss, sammen med forbud mot nye stamhus, grevskaper og baronier (§118, opprinnelig §108). Hensikten med grunnlovens forbud var å hindre fremvekst av en ny rikmannsklasse med arvelige rettigheter 
over en stor formuesmass over flere generasjoner. Grevskaper, baronier og stamhus er former for fideikomiss. I tillegg kan fideikommiss omfattet annen type eiendom med spesielle regler for arvegang og innehaverens dispisjonsrett. Et fideikommiss er ikke et eget rettssubjekt (juridisk person), det er bare en formuesmasse av fast eller rørlig eiendom. Frede Castberg skriver at en stiftelse som bare kommer visse familiemedlemmer (en familiestiftelse) til gode rammes av forbudet i grunnloven. Baroniet i Rosendal ble fri eiendom i 1927. I 1964 var Jarlsberg og Egeberg de gjenværende stamhusene i Norge.

## Referanser
Yu Gong

:**''Yu gong** er også et av de viktigere kapitlene i det gamle klassiske kinesiske historieverket *[[Shujing]]*.*
*'Yu Gong*' ([[kinesisk]]: 愚公; *Den narraktige gamle*) er hovedskikkelsen i en lignelse fra det gamle [[Kina]]. Den er gjengitt i *Liezi* under tittelen *Yu Gong flytter fjell* (愚公移山。 – *Yu Gong yi shan*).

I lignelsen fortelles det at oldingen Yu Gong bor i de nordlige fjellene, og veien mot sør blokkeres av to store fjell. Da beslutter Yu Gong for å bære vekk fjellene, sammen med sine sønner. En annen olding, *Zhi Sou* (智叟;  *den vise gamle*) lo av ham og sa til ham at det er umulig å fjerne så svære fjell med så få folk.

Yu Gong svarte:
:*Hvis jeg skulle dø, fortsetter mine barn. Dør barna, så fortsetter barnebarna. Og slik forsetter en endeløs rekke gjennom generasjonene å bære bort fjellene. Fjellene kan jo ikke ble større, og alt det vi bærer vekk, gjør dem mindre. Så hvorfor skulle vi ikke klare å bære dem bort?.*

Og Yu Gong satte i gang med å bære bort fjellene. Dette rørte Gud så meget at han sendte to engler for å bære vekk fjellene.

[[Mao Zedong]] fortalte denne historien i [[1945]]. Under [[kulturrevolusjonen]] ble [[rødegardistene]] kjent med legenden, for den var medtatt i [[Maos lille røde]].

==Referanser==
<references/>

==Litteratur==
*Cai Yunhui: *Yu Gong Removed the Mountains''. Dolphin Books, China, 2005. 

## Eksterne lenker
* Yu Gong versetzt Berge (Radio China International)
Sigue Sigue Sputnik

**Sigue Sigue Sputnik** er et britisk new wave-band.

Bandet ble startet i 1984 av tidligere Generation X bassist Tony James. De hadde suksess i 1986, da hadde de tre UK Top 40 hits, med blant andre sangen «Love Missile F1-11», som kom på singlelistene rundt om i verden, og var med i kult-filmen *[[Skulk med stil]]* (Ferris Bueller's Day Off).

## Medlemmer
* Tony James – bassgitar
* Martin Degville – vokal (ikke medlem lengre)
* Neal X – gitar / vokal
* Ray Mayhew – trommer
* Chris Kavanagh – trommer 
* Yana YaYa (Jane Farrimond) – Space Echo 

## Diskografi
**Album**
* 1986 *Flaunt It* – UK #10
* 1988 *Dress for Excess* – UK #53
* 1990 *The First Generation*
* 1997 *The First Generation – Second Edition*
* 1998 *The Ultimate 12" Collection*
* 2000 *Sci-Fi Sex Stars*
* 2001 *21st Century Boys: The Best of Sigue Sigue Sputnik*
* 2001 *Pirate Space*
* 2001 *A Gothic-Industrial Tribute to The Smashing Pumpkins*
* 2002 *Blak Elvis vs. The Kings of Electronic Rock and Roll*
* 2003 *Ultra Real*

**Singler**
* 1986 *Love Missile F1-11* – UK #3
* 1986 *21st Century Boy* – UK #20
* 1986 *Massive Retaliation*
* 1986 *Sex Bomb Boogie*
* 1986 *Sci-Fi Sex Stars*
* 1988 *Success* – UK #31
* 1989 *Albinoni vs. Star Wars* – UK #75
* 1989 *Dancerama* – UK #50
* 1989 *Rio Rocks*"
* 2001 *Love Missile F1-11* (Westbam Remix)
* 2002 *Everybody Loves You*
* 2004 *Grooving With Mr. Pervert*

## Eksterne lenker
* 
* 
*
Skulk med stil

***Skulk med stil*** (originaltittel: *Ferris Bueller's Day Off*) er en komedie fra 1986, regissert av John Hughes.

I hovedrollen spiller Matthew Broderick, og filmen ble utgitt av Paramount Pictures 11. juni 1986. Filmen regnes idag som en kultfilm.

I 1990 startet en TV-serie på NBC basert på filmen, med Charlie Schlatter som Ferris Bueller, Jennifer Grey som Jeanie Bueller og Ami Dolenz som Sloane Peterson.

## Handling
Filmen følger high school senior Ferris Bueller, som bestemmer seg for å skulke skolen og tilbringe dagen i downtown Chicago. Med seg har han kjæresten Sloane Peterson (Mia Sara) og bestekameraten Cameron Frye (Alan Ruck), som han mener trenger en fridag fra alt slitet og oppleve livet. Imidlertid har han allerede veldig mye fravær, og han står i fare for å bli avslørt av både foreldrene (Cindy Pickett og Lyman Ward), søsteren Jeanie (Jennifer Grey) og ikke minst rektor Rooney (Jeffrey Jones), som har vært på jakt etter Ferris i lengre tid.

## Skuespillere
* Matthew Broderick som Ferris J. Bueller
* Alan Ruck som Cameron Frye
* Mia Sara som Sloane Peterson
* Jeffrey Jones som Edward R. Rooney, rektor
* Jennifer Grey som Jeanie «Jean/Shauna» Bueller
* Cindy Pickett	som Katie Bueller
* Lyman Ward som Tom Bueller
* Edie McClurg som Grace, sekretær
* Charlie Sheen som gutt på politistasjonen

## Eksterne lenker
*
Agder Cup

**Agder Cup** er en fotballturnering som holdes hvert år i Flekkefjord på Uenes stadion første helg i juni måned. Formann for Agder Cup heter Alf Morten Normann, som er også en av formennene i Flekkefjord Fotballklubb. Agder Cup inviterer forskjellige lag rundt om i Vest-Agder og Rogaland. For Agder Cup 2009 er det meldt på over 1800 spillere og trenere.

## Eksterne lenker
*
Arvid Mindolf Lund

**Arvid Mindolf Lund** var en norsk sabotør og motstandsmann mot den tyske okkupasjonen under andre verdenskrig. Han var medlem av Osvald-gruppen, som fra 1941 ble ledet av sjømannen Asbjørn Sunde. Han deltok i det mislykte forsøket på å kidnappe en angiver på Gjøvik i mars 1944.

## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 176-182 (bildesidene). ISBN 978-82-430-0467-2.
Melville Bugt

**Melville Bugt** er en stor bukt langs kysten av nordvestlige Grønland. Bukten ligger nord for Upernavikarkipelet og åpner seg mot sørvest i Baffinbukta. Det grønlandske navnet *Qimusseriarsuaq* betyr «det store sledestedet».

Bukten er navngitt etter Robert Saunders Dundas viscount Melville (1771–1851), den politiske lederen for den engelske og senere britiske marinen.

## Geografi
Melville Bugt avgrenses i nordøst av Kap York og i sør av Wilcox Head, et nes på øyen Kiatassuaq.

Flere øyer i Upernavikarkipelet ligger i eller ved Melvillebukta, blant annet Kiatassuaq, Kullorsuaq, Saarlia og Saqqarlersuaq. Bukten er vanligvis isfri i perioden fra midten av august til slutten av september, men preges av store mengder isfjell gjennom hele året. Langs store deler av kysten når innlandsisen helt ned til havet. Bare lengst mot vest er kysten isfri, der bygda Savissivik ligger.

## Geologi
Området er dominert av prekambriumsk gneis. I den sørlige delen av bukta ligger Prøven-granitten, et over 2500 km² stort bergartskompleks bestående av rundt 1,87 milliarder år gammel charnockitt, en granittisk bergart som inneholder mineralet hypersthen og er dannet dypt i jordskorpen.

## Historie
Fram til midten av 1800-tallet var bukten et viktig fangstområde for europeiske hvalfangere. Senere fikk bukta betydning som hovedferdselsåre for ekspedisjoner på vei mot Nordvestpassasjen og Nordpolen.I 1903 ble Melvillebukta for første gang krysset med hundeslede av ikke-inuitter, under Den litterære ekspedisjon, en dansk vitenskapelig og kulturhistorisk ekspedisjon til Nord-Grønland.

## Referanser


## Eksterne lenker
* 
* Satellittbilde – WikiMapia
Midtsommertravet

**Midtsommertravet** er et årlig travsportsarrangement som avholdes på Leangen Travbane den siste helga i juni hvert år. Kjente løp som Tamin Sandys æresløp, Shan Rags' æresløp, Bork Rigels æresløp,  Trøndelagspokalen, Eirik Garbergs æresløp og Alm Rau Jos Æresløp kjøres i løpet av denne helga. Også NM for travtrenere avgjøres i løpet av disse to dagene.

Leangen Travbane har arrangert Midtsommertravet i mange år og stevnet har blitt en tradisjon innen trøndersk travsport. Midtsommertravet har også tilhengere fra utenfor trøndelags grenser, og hvert år er det mange tilreisende både fra inn og utland. Sportslig har Midtsommertravet kunnet by på en del av de beste hestene vi har i Norge, og flere hester som har gått inn i eliten finner vi som tidligere vinnere i et eller flere av de store løpene som arrangeres denne helgen.
Nordic Game Conference

**Nordic Game Conference** er en konferanse for spillindustrien i de nordiske landene som ble arrangert første gang i 2004.

I 2009 ble konferansen holdt for sjette gang i Malmö fra 19. til 20. mai.

## Andre spillmesser
*E³
*Penny Arcade Expo
*Tokyo Game Show
*Games Convention

## Eksterne lenker
* Hjemmeside
A. Le Coq Arena

**A.Le Coq Arena (Lilleküla Stadion)** er et fotballstadion i Tallinn, Estland. Foruten fotballkamper arrangeres det en rekke konserter og andre arrangementer på arenaen.

Arenaen er hjemmebanen for Estlands herrelandslag i fotball og Flora Tallinn. Den har en kapasitet på 9 692, men kan bli utvidet til 10 300 seter hvis det er nødvendig. For konserter kan den ta opp til 25 000 personer. Den har fått navnet etter det estiske ølbryggeriet A. Le Coq.

## Eksterne lenker
*
*A. Le Coq Arena på FC Floras nettsted
Det største spillet (film)

***Det største spillet*** er en norsk krigs- og dramafilm fra 1967, regissert av Knut Bohwim. Filmen er basert på en bok av Per Hansson ved samme navn. Premieren fant sted 2. juledag 1967, på kinoer i Oslo, Bergen, Stavanger, Kristiansand S, Drammen, Porsgrunn, Ålesund, Narvik og Flekkefjord.

## Handling
Filmen handler om sørlendingen Gunvald Tomstad og hans dramatiske opplevelser da han under okkupasjonen måtte ta på seg en byrde som ingen kunne bære uten å bli merket for livet, hvis de i det hele tatt fikk overleve. Ingen spesialister hadde lært den unge Gunvald opp i å mestre det største spillet. Han var amatør i verdens farligste yrke, men kanskje må man i verdens krigshistorie lete lenge for å finne et menneske, som i måneder og år gjennomførte et vellykket dobbeltspill under så grenseløst vanskelige og farlige omstendigheter.

## Medvirkende
* Gard Øyen – Gunvald Tomstad
* Carl Henrik Størmer – Haugen
* Sverre Anker Ousdal – Arne Nord
* Alf Hallgren – Torjus
* Gunnar Eide	– Victor Arnesen
* Atle Merton – Terjesen
* Else Heiberg – Fru Tomstad
* Veslemøy Haslund – Esther
* Wenche Sandnæs – Fie
* Ragnhild Michelsen – Fru Nord
* Sverre Sand – NS-lederen
* Andreas Hauge – Løytnant Bryn
* Bernt Erik Larssen – Peileoffiseren
* Pål Pande-Rolfsen – Pål
* Jakob Margido Esp – Ragnar

## Mer om filmen
Filmen hadde originalmusikk komponert av Egil Monn Iversen. Musikken ble fremført av Kringkastingsorkesteret under Øivind Berghs ledelse.

## Mottakelse
Den fikk terningkast fire av *VG*. «*En film som riktignok mangler den direkte appell, men som likevel er en fremragende rekonstruksjon av kontraspionen Tomstads innsats under krigen*», skrev anmelderen.

## Referanser


## Eksterne lenker
*
Generation X

**Generation X** (også kjent som **Gen X**) var et engelsk punk-band startet 21. november 1976 av Billy Idol, Tony James og John Towe.

Bandet ble oppløst i 1981.

## Diskografi
* *Generation X*, 1978, UK #29
* *Valley of the Dolls*, 1979, UK #51
* *Sweet Revenge*, 1979 (utgitt i 2003)
* *Kiss Me Deadly*, 1981 (under «Gen X»)

## Eksterne lenker
*
Rolf Andersen (sabotør)

** Rolf Andersen ** var en norsk sabotør og motstandsmann mot den tyske okkupasjonen under andre verdenskrig. Han var med i Osvald-gruppen, som fra 1941 ble ledet av sjømannen Asbjørn Sunde.

Andersen deltok i gruppen fra 1943, og var med på en rekke aksjoner. I det illegale arbeidet gikk han under dekknavnene «Frank» og «Sancho»

7. september 1943 var han med å sprenge jernbanebrua ved Kværner i Lodalen i Oslo, en særs vellykket aksjon der også et lokomotiv ble ødelagt. Andersen utførte sprengningen i lag med sabotørene Gunnar Arnfelt Knudsen og Johan Sæther.

5. april 1944 havnet Andersen i skuddveksling med politiet ved Møllergata 19 i Oslo. Han ble arrestert. For motstandsbevegelsen var han en sikkerhetsrisiko. Han visste mye. De var redd han skulle «sprekke» i Gestapo-avhør. Da han ble lagt inn på Ullevål sykehus gjorde  Osvald-gruppen fem dager etter arrestasjonen et forsøk på å befri ham. De mislykkes. Tre dager senere gjentok de aksjonen med bedre resultat. 13. april fikk de ham ut.

Måneden etter var Andersen med på likvidasjonen av Statspoliti-mannen Karsten Tank Lorange. Han ble skutt på gata i Gjøvik 5. mai 1944.

Senhøstes 1944 var Andersen og flere av Osvald-gruppens folk i Bergen, sendt av Sunde for å bidra som instruktører i motstandsbevegelsen i området. Osvald-instruktørene deltok også i lokale aksjoner. For å finansiere motstandsarbeidet var Andersen 9. november med på et ran i Laksevåg Sparebank, en aksjon som ble gjennomført sammen med Reidar Olsen fra den lokale motstandsgruppa Saborg.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 165, 191-193. ISBN 978-82-430-0467-2.
Johan Myklebust

**Johan Myklebust** var en norsk politimann og motstandsmann mot den tyske okkupasjonen under andre verdenskrig. Han var medlem av Politigruppen, og deltok i 1943 i organiseringen og bistanden til sabotasjearbeidet som Asbjørn Sunde utførte i Oslo med den såkalte Osvald-gruppen.

## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 142, 145, 149. .
Steingrim Sandanbråten

** Steingrim Sandanbråten ** var en norsk motstandsmann mot den tyske okkupasjonen under andre verdenskrig. 

Han var tilknyttet Osvald-gruppen, som ble ledet av sjømannen Asbjørn Sunde. Steingrim Sandanbråtens dekknavn var Kristen. Sandanbråten var en av gruppas sentrale stifinnere og deltok i Osvald-gruppens forflytning til Buglebjørk-stølene i Nesbyen kommune i oktober 1942. 

Der bidro han som Sundes hjelper i opptrening av sabotører i Rukkedalen og Hardangervidda. Sandanbråten var også med i aksjoner i Oslo fra basen i Røyken utover høsten 1944, før gruppen ble oppløst. Sandanbråten blir nevnt i boken «Menn i mørke», som en av Sundes sentrale medarbeidere i motstandskampen ut fra Buskerud.

## Referanser


## Litteratur
*
Hai Rui avsettes fra embetet

***Hai Rui avsettes fra embetet*** (kinesisk: 海瑞罢官; pinyin: *Hǎi Ruì bà guān*) er et teaterstykke kjent for sine ettervirkninger på kinesisk politikk frem mot kulturrevolusjonen. 

Wu Han, som skrev stykket i 1960, var en historiker som arbeidet med Ming-dynastiets historie. Wu Han skrev en artikkel der han tegnet et helteportrett av Hai Rui, en ledende mandarin som ble fengslet av keiseren. Artikkelen ble senere omarbeidet til et teaterstykke, og det ble uroppført i 1961. Det fikk da stor ros fra Mao Zedong. 

Imidlertid ble det noen år senere, rett før kulturrevolusjonen, heftig kritisert. Yao Wenyuan skrev en avisartikkel i Shanghai-avisen Wenhuibao som kritiserte stykket og hevdet at det var ment som en allegori over Maos avskjedigelse av general Peng Dehuai under Lushankonferansen i 1959 (Peng hadde uttrykt reservasjoner mot Maos kampanje «det store spranget fremad»). Hai Rui ble identifisert som en representasjon av Peng, mens keiseren skulle være formann Mao.  Dermed ble teaterstykket en skyteskive for de radikale maoister, og denne kritikken ble en plattform for deres kampanje mot det som de oppfattet som høyreavvikende pragmatikere innen det kinesiske kommunistpartis politbyrå i 1965. 

Wu Han ble en av kulturrevolusjonens første offer og døde i fengsel i 1969. Han ble posthumt rehabilitert i 1979.

## Litteratur
* Clive Ansey: *The Heresy of Wu Han. His play 'Hai Jui's dismissal' and its role in Chinas's cultural revolution.* University of Toronto Press, Toronto 1971
Monthey Røse

**Monthey Røse** (født 12. august 1907, død 8. mai 1979) var en norsk sabotør og motstandsmann under andre verdenskrig. Han var med i Osvald-gruppen gjennom nesten hele krigen, en gruppe som ble ledet av Asbjørn Sunde.

Røse var fra Hof i Solør. Under den spanske borgerkrigen deltok han i kampene mot Franco-regimet, og tjenestegjorde i en partisanavdeling som sprengte jernbaner, bruer og veier bak fascistenes linjer.

Etter krigen i Spania ble han med i den såkalte Wollweber-gruppen, som i forkant av andre verdenskrig drev illegalt antifascistisk arbeid og sabotasje mot tyske skip.

Da krigen nådde Norge ble Røse en av de sentrale sabotørene i Osvaldgruppen. I dette illegale arbeidet gikk han blant annet under dekknavnet «Ole». Han deltok i en rekke aksjoner fram til gruppen ble oppløst i 1944, og var blant annet med Sunde på deres første sprengningsaksjon mot jernbanelinjen på Nyland i Groruddalen i Oslo 20. juli 1941.

Røse var en tid også sjef for vaktstyrkene i Norges Kommunistiske Partis krigshovedkvarter i Valdres, siden Sunde i en periode lånte ut folk til NKP og Peder Furubotn. Da det kom til brudd mellom Sunde og NKP dro imidlertid Røse og vaktmannskapene i mars 1944 fra NKP-hovedkvarteret for å slutte seg til Sundes sabotasjegruppe på Einastranda.

Aksjonene Røse deltok i omfattet blant annet:
* 20. juli 1941 – sprengning av jernbanelinje på Nyland.
* August – etablering av samarbeidet med organisasjonen 2A.
* 1. februar 1942 – Sprengingen av Øst- og Vestbanestasjonene i Oslo.
* 17. april 1944 – aksjon mot Modum Sparebank.
* Mai-juni 1944 – aksjoner med utgangspunkt i baser i Eina og ved Randsfjorden.

## Referanser


## Litteratur
* Sunde, Asbjørn: *Menn i mørket*. 1947, nytt opplag Spartacus Forlag 2009, side 43, 55-56, 67, 172-175, 194, 204. ISBN 978-82-430-0467-2.
Caprino Video Games

**Caprino Video Games AS** er et norsk videospillprodusent. Selskapet er mest kjent for spillet Flåklypa Grand Prix som er basert på filmen med samme navn; Flåklypa Grand Prix.
## Referanser
Ut på landet-bevegelsen

**Ut på landet-bevegelsen** (kinesisk: 上山下乡运动, pinyin: *Shàngshān xiàxiāng yùndòng*, ordrett «opp i fjellene og ned i landsbyene») var en politikk innført i Folkerepublikken Kina på tampen av 1960-årene og tidlig i 1970-årene. Mao Zedong erklærte at han som et mottrekk til den inngrodde borgerlige tenkemåte blant byungdommen ville sende de unge til fjellområder og jordbrukslandsbyer slik at de kunne lære av arbeiderne og bøndene der. 

Maos politikk må ikke forveksles med Liu Shaoqis politikk tidlig i 1960-årene, da hungersnøden som var fremkalt av den feilslåtte kampanjen «det store spranget» var bakgrunn for at mange byfolk ble flyttet ut fra byene. *Ut på landet-bevegelsen* var i virkeligheten en måte å få slutt på rødegardistenes destabiliserende virkning. Mao Zedong hadde sendt rødegardistene – for det meste tenåringer – på de reneste ødeleggelsestokter for å knuse «de fire gamle». De var nær ved å styrte landet ut i et kaos som kunne ha utløst borgerkrig. Ved å sende dem spredt inn i fjellene og ut i landsbygdene fikk han avverget sammenbruddet. 

En stor del av ungdomskullet fikk på den måten avbrutt sin utdannelse, og på landet lot det seg ikke gjøre å gjenoppta utdannelsen. For manges vedkommende skulle det ta ti år før de kom tilbake til steder med utdannelsesinstitusjoner, og da var de i eldste laget. Derfor kalles gjerne disse årskullene for *Kinas tapte generasjon*. 

Kjente forfattere har beskrevet sine opplevelser under *ut på landet-bevegelsen*. Blant dem er Jiang Rong og Zhang Chengzhi, som begge ble sendt til Indre Mongolia.

## Litteratur
# R. Keith Schoppa: *Revolution and Its Past: Identities and Change in Modern Chinese History*, Pearson Education, 2006, s. 349-356, ISBN 0-13-193039-7 
# Linda Benson: *China Since 1949*, Semnar Studies in History, Pearson Education, 2002, s. 38-44, ISBN 0-582-43739-3 
# Zhong Xueping et al.: *Some of Us: Chinese Women Growing Up in the Mao Era*, Rutgers University Press, 2001, ISBN 0-8135-2969-7
Innerloop Studios

**Innerloop Studios AS** (vanligvis referert til som **Innerloop**) var en norsk utvikler av videospill i perioden 1996 til 2003. Selskapet ble stiftet som Innerloop Technologies AS 28. mai 1996 av seks tidligere ansatte i spillselskapet Funcom. Etter kort tid signerte Innerloop en avtale med det engelske spillselskapet Eidos Interactive, og på våren 1997 fusjonerte selskapet med DiMaga Studios samt endret navn til Innerloop Studios. Høsten 2000 ble selskapet kjøpt av det svenske mediaselskapet Vision Park. I 2002 ble Innerloop igjen et uavhengig selskap, men utviklingen ble lagt ned i juni 2003.

Innerloop ble opprinnelig kjent for sin grafikkteknologi, først benyttet i flysimulatoren *[[JSF - Joint Strike Fighter]]*. I desember 2000 lanserte Innerloop skytespillet *[[Project I.G.I.: I'm Going In]]*. At man måtte spille gjennom hvert nivå uten å kunne lagre fremdriften underveis var kontroversielt og omdiskutert. Med unntak av sportsspillet *[[Extreme Sports]]* for Sega Dreamcast konsentrerte Innerloop seg om å utvikle spill for PC.

Selskapet ble ledet av Henning Rokling frem til virksomheten ble nedlagt i 2003. Selskapet samarbeidet med Infogrames, Sega, Empire Interactive og Codemasters i tillegg til Eidos Interactive som også var deleier av selskapet fra 1996 til 2000.

## Utgitte spill
* *[[Joint Strike Fighter (videospill)|JSF – Joint Strike Fighter]]* (desember 1997)
* *[[Extreme Sports]]* (27. november 2000)
* *[[Project IGI: I'm Going In]]* (15. desember 2000)
* *Jul i Blåfjell* (november 2001)
* *[[IGI 2: Covert Strike]]* (3. mars 2003)

### ''Project I.G.I.''
*Project I.G.I.* er et førstepersonsskytespill med et bredt utvalg av våpen. Spilleren tar kontroll over hovedpersonen David Llewellyn Jones, en tidligere soldat i spesialstyrken SAS og agent for I.G.I. (Institute for Geotactival Intelligence).

### ''Vikingjarl''
I 2004 ble prosjektet *Vikingjarl* startet opp, men prosjektet ble aldri fullført. Innerloop ble tildelt 1,2 millioner i støtte for utvikling av spillet av Statens Filmfond.

## Referanser
Sentrum kino

**Sentrum kino** var en kino som lå i Samfunnshuset, tegnet av arkitekt Ove Bang på Arbeidersamfunnets plass. Huset ble oppført 1934-41, og er regnet som et av Oslos fineste funksjonalistiske bygg. Kinosalen hadde 1206 plasser, inkludert plassene på balkong. Kinoen skulle åpne 2. påskedag 1940, med filmen *Ninotschka* med Greta Garbo i hovedrollen. Så kom krigen og Samfunnshuset og Sentrum kino ble tatt i bruk av tyskerne, og kinoen ble ikke tatt i bruk igjen før 26. desember 1945. 

I 1956 ble vestibylen utsmykket med nonfigurative veggmalerier av Inger Sitter og Carl Nesjar. Kinoen ble etterhvert også brukt til bl.a. konserter, bokstevner, streikemøter og barneforestillinger. Den mest kjente premieren var nok på filmen *[[Rock Around the Clock (film)|Rock Around the Clock]]* i 1956. I 1965 spilte Leonard Cohen på Sentrum kino.
 
Etter Oslo Kinematografers nedleggelse av kinoen i 1988 ble lokalet høsten 1992 omgjort til en konsertlokale med navnet Sentrum Scene.

## Kilder
* Solbakken, Tove: *Oslos forsvunne kinematografer.* I Byminner nr.1-2011, s.2-23